FC Viljandi

FC Viljandi er en tidligere estisk fotballklubb fra byen Viljandi i fylket med samme navn. Klubben ble grunnlagt i 2011 og lagets draktfarger var helhvite med blå underdel. FC Viljandi spilte begge sine sesonger i den øverste divisjonen Meistriliiga, og spilte sine hjemmekamper på Viljandi linnastaadion. Trener var Zaur Tšilingarašvili.

Klubben ble grunnlagt i 2011 da JK Viljandi Tulevik som satellittklubb besluttet å avvikle sitt sportslige samarbeid med storklubben FC Flora Tallinn. JK Viljandi Tulevik gikk deretter nedover i seriesystemet, mens den nystartede klubben FC Viljandi overtok dens lisens og plass i den øverste divisjonen. Klubben meldte opphør etter 2012-sesongen.

 Eksterne lenker 
 Klubbens profil hos UEFA.com

Kategori:Fotballag i Estland
Kategori:Fotballag etablert i 2011
Kategori:Sport i Estland i 2011
Kategori:Idrettslag opphørt i 2012
Kategori:Sport i Estland i 2012
Kategori:Viljandi fylke